Blaze7451/Wiki-th-20250601 huggingface dataset:
ปลาจิ้งจกสมิธ

ปลาจิ้งจกสมิธ หรือ ปลาผีเสื้อติดหินสมิธ (Smith's hillstream loach; Homaloptera smithi) ปลาน้ำจืดขนาดเล็กชนิดหนึ่ง ในวงศ์ปลาค้อ (Balitoridae) 
เป็นปลาขนาดเล็ก มีส่วนหัวคล้ายจิ้งจก อันเป็นที่มาของชื่อ ครีบอกและครีบท้องแผ่กว้างใช้เกาะก้อนหินเพื่อพยุงตัวให้อยู่ในกระแสน้ำเชี่ยวได้ มีหนวด 3 คู่ คือ ที่จะงอยปาก 2 คู่ และมุมปาก 1 คู่ ลักษณะเด่นเฉพาะตัว คือ จุดเริ่มต้นของครีบหลังอยู่หลังจุดเริ่มต้นของครีบท้อง และปลายครีบอกยาวเลยจุดเริ่มต้นของครีบท้อง ตามลำตัวมีแถบสีดำพาดขวางประมาณ 6 แถบ ครีบทุกครีบมีลายดำจาง ๆ
มีความยาวเต็มที่ประมาณ 6 เซนติเมตร พบกระจายพันธุ์ในลำธารหรือน้ำตกทั่วประเทศไทย จัดเป็นปลาที่พบได้ง่ายในวงศ์ปลาค้อ กินอาหารจำพวก แมลงน้ำและไรน้ำ
นิยมเลี้ยงเป็นปลาสวยงาม

**อ้างอิง**

**แหล่งข้อมูลอื่น**
 ข้อมูลเพิ่มเติม 
หมวดหมู่:ปลาน้ำตกและลำธาร
หมวดหมู่:ปลาตู้
หมวดหมู่:สกุลโฮมาล็อพเทอรา
สภาผู้แทนราษฎรไทย ชุดที่ 10

สมาชิกสภาผู้แทนราษฎรไทย ชุดที่ 10 (10 กุมภาพันธ์ พ.ศ. 2512 – 17 พฤศจิกายน พ.ศ. 2514) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 219 คน จากการเลือกตั้งสมาชิกสภาผู้แทนราษฎรไทยเป็นการทั่วไป  พ.ศ. 2512 โดยมาจากการเลือกตั้งทางตรง แบบรวมเขต ถือเกณฑ์ราษฎร 150,000 คน ต่อผู้แทนราษฎรหนึ่งคน
สมาชิกภาพของสมาชิกสภาผู้แทนราษฎรชุดนี้  สิ้นสุดโดย จอมพลถนอม กิตติขจร เข้ายึดอำนาจตัวเอง เมื่อวันที่ 17 พฤศจิกายน พ.ศ. 2514

**จำนวนสมาชิกสภาผู้แทนราษฎรจำแนกตามพรรคและภาค**

**รายนามสมาชิกสภาผู้แทนราษฎร**
มีรายนามดังนี้

**พระนคร**

**ธนบุรี**

**ภาคกลาง**

**ภาคเหนือ ===  

**ภาคตะวันออกเฉียงเหนือ**

**ภาคใต้**

**ภาคตะวันออก ===  

**ภาคตะวันตก**

**ผู้ดำรงตำแหน่ง**
ประธานสภาผู้แทนราษฎร พลตรีศิริ สิริโยธิน
รองประธานสภาผู้แทนราษฎร คนที่หนึ่ง  สุปัน พูลพัฒน์
รองประธานสภาผู้แทนราษฎร  คนที่สอง  น้อม อุปรมัย

**อ้างอิง**
  สภาผู้แทนราษฎรไทย ชุดที่ 10fix-attempted=yes
ปลาจิ้งจก

ปลาจิ้งจก (Gecko fish, Lizard fish) เป็นสกุลของปลาน้ำจืดขนาดเล็กสกุลหนึ่ง ในวงศ์ย่อย Balitorinae ในวงศ์ใหญ่ Balitoridae ใช้ชื่อสกุลว่า Homaloptera (/โฮ-มา-ล็อพ-เทอ-รา/) มาจากภาษากรีกคำว่า "Homalos" หมายถึง "แบน" กับคำว่า "pteron" หมายถึง "ปีก, ครีบ"
มีลักษณะสำคัญ คือ มีเกล็ดเล็กสามารถมองด้วยตาเปล่าเห็น อาศัยอยู่ตามลำธารบนภูเขาที่มีกระแสน้ำเชี่ยว ลำตัวเรียวยาว ใต้หัวและลำตัวตอนหน้าแบนราบ จะงอยปากกลมมน นัยน์ตาอยู่สูง จมูกมีข้างละ 2 คู่ จมูกแต่ละคู่มีแผ่นเนื้อเยื่อคั่น ปากโค้งเป็นรูปวงเดือน มุมปากแคบ ริมฝีปากหนา ขากรรไกรหนาและมีขอบแข็ง หน้าจะงอยปากมีหนวด 2 คู่ และที่มุมปาก 1 คู่ รวมเป็น 3 คู่ ครีบหลังสั้นอยู่ตรงข้ามกับครีบท้อง ครีบอกและครีบท้องอยู่ในแนวเดียวกัน ครีบอกมีก้านครีบเดี่ยว 2-5 ก้าน และก้านครีบแขนง 8-12 ก้าน ครีบท้องมีก้านครีบ 8-12 ก้าน ครีบหางเว้าลึก มีเส้นข้างลำตัวปรากฏให้เห็น ช่องเหงือกแคบและอยู่หน้าครีบอก
สามารถแบ่งออกเป็นชนิดต่าง ๆ ได้ดังนี้- Homaloptera batek H. H. Tan, 2009- Homaloptera bilineata Blyth, 1860- Homaloptera confuzona Kottelat, 2000- Homaloptera gymnogaster Bleeker, 1853- Homaloptera heterolepis M. C. W. Weber & de Beaufort, 1916- Homaloptera hoffmanni (Herre, 1938)- Homaloptera indochinensis Silas, 1953- Homaloptera leonardi Hora, 1941- Homaloptera manipurensis Arunkumar, 1998- Homaloptera maxinae Fowler, 1937- Homaloptera menoni Shaji & Easa, 1995- Homaloptera modesta (Vinciguerra, 1890)- Homaloptera montana Herre, 1945 - Homaloptera nebulosa Alfred, 1969- Homaloptera nigra Alfred, 1969- Homaloptera ocellata van der Hoeven, 1833- Homaloptera ogilviei Alfred, 1967- Homaloptera ophiolepis Bleeker, 1853- Homaloptera orthogoniata Vaillant, 1902- Homaloptera parclitella H. H. Tan & P. K. L. Ng, 2005- Homaloptera pillaii Indra & Rema Devi, 1981- Homaloptera ripleyi (Fowler, 1940)- Homaloptera rupicola (Prashad & Mukerji, 1929)- Homaloptera santhamparaiensis Arunachalam, J. A. Johnson & Rema Devi, 2002- Homaloptera sexmaculata Fowler, 1934- Homaloptera silasi Kurup & Radhakrishnan, 2011- Homaloptera smithi Hora, 1932- Homaloptera stephensoni Hora, 1932- Homaloptera tatereganii Popta, 1905- Homaloptera tweediei Herre, 1940- Homaloptera vanderbilti Fowler, 1940- Homaloptera vulgaris Kottelat & X. L. Chu, 1988- Homaloptera wassinkii Bleeker, 1853- Homaloptera weberi Hora, 1932- Homaloptera yunnanensis (Y. Y. Chen, 1978)- Homaloptera yuwonoi Kottelat, 1998- Homaloptera zollingeri Bleeker, 1853 

**อ้างอิง**

**แหล่งข้อมูลอื่น**
หมวดหมู่:วงศ์ปลาค้อ
หมวดหมู่:สกุลโฮมาล็อพเทอรา
นาขั้นบันไดบานาเว

นาขั้นบันไดที่บานาเว (Hagdan-hagdang Palayan ng Banawe) เป็นสถานที่ที่มีการปลูกข้าวแบบขั้นบันไดใกล้เมืองบานาเวบนเกาะลูซอน ประเทศฟิลิปปินส์ ได้รับการขึ้นทะเบียนร่วมกับนาขั้นบันไดในพื้นที่ใกล้เคียงเป็นแหล่งมรดกโลกโดยยูเนสโกใน พ.ศ. 2538 และมักได้รับการขนานนามว่าเป็น "สิ่งมหัศจรรย์ลำดับที่ 8 ของโลก"
นาขั้นบันไดเป็นภูมิทัศน์วัฒนธรรมโบราณที่สวยงาม เป็นตัวอย่างที่ดีของการทำการเกษตรแบบยั่งยืนด้วยเทคนิคดั้งเดิม ถูกสร้างขึ้นสำหรับการเพาะปลูกข้าวโดยชนเผ่าอีฟูเกาที่อพยพจากไต้หวันมาสู่ฟิลิปปินส์เมื่อกว่า 2,000 ปีมาแล้ว พวกเขาใช้เครื่องมือธรรมดาสกัดพื้นที่บนไหล่เขา และที่ลาดเชิงเขาและสร้างระบบชลประทานโดยปราศจากการใช้เครื่องจักรกล ปรับภูเขาทั้งลูกให้กลายเป็นแหล่งเพาะปลูกขนาดใหญ่ นาขั้นบันไดตั้งอยู่บนความสูงประมาณ 1,500 เมตร (ประมาณ 5,000 ฟุต) เหนือระดับน้ำทะเล  และครอบคลุมพื้นที่ประมาณ 10,500 ตารางกิโลเมตร (ประมาณ 4,000 ตารางไมล์)
ชนพื้นเมืองเหล่านี้ยังคงดำเนินการเพาะปลูกด้วยความเชื่อและวัฒนธรรมดั้งเดิม ซึ่งเกี่ยวข้องกับวัฏจักรและฤดูกาลของการปลูก, การควบคุมศัตรูพืชและการเก็บเกี่ยวซึ่งจะเชื่อมโยงกับรอบดวงจันทร์และพิธีกรรมทางศาสนา
ถึงแม้ว่านาขั้นบันไดทีบานาเวจะมีชื่อเสียงมาก แต่ยังมีการทำนาขั้นบันไดในลักษณะนี้อีกหลายแห่งในประเทศฟิลิปปินส์ เช่น นาขั้นบันไดที่ Mayoyao, Hapao และ Kiangan ระบบชลประทานของนาขั้นบันไดเหล่านี้สามารถควบคุมปริมาณน้ำจากธรรมชาติได้อย่างมีประสิทธิภาพเพื่อประโยชน์สูงสุดสำหรับการเพาะปลูกข้าว

**อ้างอิง**

**แหล่งข้อมูลอื่น**
 The seed keepers' treasure (Rice Today, International Rice Research Institute) date=2012-03-31 - Bird's Eye View of an Enduring Rice Culture
หมวดหมู่:แหล่งมรดกโลกในประเทศฟิลิปปินส์
หมวดหมู่:เกาะลูซอน
หมวดหมู่:ระบบมรดกทางการเกษตรโลก
ปลาหมอไตรมาคู

ปลาหมอไตรมาคู หรือ ปลาหมอตาแดง (Three-spot cichlid, Trimac cichild; Cichlasoma trimaculatum) ปลาน้ำจืดชนิดหนึ่ง ในวงศ์ปลาหมอสี (Cichlidae)
ปลาหมอไตรมาคู เป็นปลาหมอสีชนิดหนึ่งที่เมื่อโตเต็มที่แล้วมีขนาดใหญ่ ถือเป็นต้นสายพันธุ์ของปลาหมอฟลาวเวอร์ฮอร์น ซึ่งเป็นปลาหมอลูกผสมหรือครอสบรีดในปัจจุบัน และถือเป็นปลาหมอสีชนิดที่มีลักษณะใกล้เคียงกับปลาหมอฟลาวเวอร์ฮอร์นมากที่สุด
ปลาหมอไตรมาคู ถูกค้นพบและตั้งชื่อวิทยาศาสตร์ โดย อัลเบิร์ต กึนเธอร์ นักมีนวิทยาชาวเยอรมัน ในปี ค.ศ. 1896 มีถิ่นกระจายพันธุ์ในแถบอเมริกากลาง ในประเทศเม็กซิโกและเอลซัลวาดอร์ มีลักษณะเด่น คือ หัวมีความโหนกนูน ซึ่งจะเริ่มปรากฏเมื่อปลามีความยาวได้ 9-10 นิ้ว ซึ่งเป็นช่วงที่ปลาจะเจริญเติบโตเร็วมาก จนกระทั่งถึง 14 นิ้ว จึงจะชะลอลง สีลำตัวมี 2 สี สีเหลืองออกส้มอ่อน ๆ โดยบริเวณลำคอเป็นสีแดงเล็กน้อย และอีกสีหนึ่ง คือ เหลือบสีเขียวออกดำ และบริเวณคอจะเป็นสีแดงเข้ม มีจุดสีดำคาดกลางลำตัว และมีจุดลักษณะคล้ายมุกอยู่รอบ ๆ จุดดำนั้น ดวงตาสีแดงสดใส
มีขนาดโตเต็มที่ประมาณ 35 เซนติเมตร ปลาตัวเมียจะมีครีบกระโดงหลังเป็นจุดสีดำ 2 จุด ขณะที่ปลาตัวผู้จะไม่มีจุดดังกล่าว เข้าสู่วัยเจริญพันธุ์เมื่ออายุได้ 6 เดือน โดยปลาจะวางไข่ติดไว้กับพื้นหรือวัสดุต่าง ๆ ใต้น้ำ ซึ่งการวางไข่แต่ละครั้งจะออกโดยเฉลี่ยครั้งละ 1,000 ฟอง มากน้อยขึ้นอยู่กับความสมบูรณ์ของตัวแม่ปลา ซึ่งสัมพันธ์กับอายุและสุขภาพ

**อ้างอิง**

**แหล่งข้อมูลอื่น**
http://www.flower-horn.de/amphilophus_trimaculatum.html date=2012-04-17 
หมวดหมู่:ปลาตู้
หมวดหมู่:วงศ์ย่อยปลาหมอสี
เซอเดอเท็ลเยอ

เซอเดอเท็ลเยอ (Södertälje) เป็นเมืองในเทศบาลเซอเดอเท็ลเยอ สต็อกโฮล์มเคาน์ตี ประเทศสวีเดน มีประชากร 64,619 คน ในปี ค.ศ. 2010 เป็นเมืองอุตสาหกรรม อยู่ทางใต้ของกรุงสต็อกโฮล์มราว 30 กม.

**อ้างอิง**
หมวดหมู่:เมืองในประเทศสวีเดน
แม่แบบ:เหตุการณ์ปัจจุบัน/2555 สิงหาคม 9

การเมือง- เมื่อเวลา 08.00 น. วันที่ 9 ส.ค. ที่ศาลอาญา ถ.รัชดาฯ กลุ่มแนวร่วมประชาธิปไตยต่อต้านเผด็จการแห่งชาติ (นปช.) กว่าพันคน ทยอยเดินทางมาปักหลักชุมนุมให้กำลังใจ 24 แกนนำนปช. ที่ศาลนัดสอบถามและจะมีคำสั่งกรณีมีผู้ขอให้เพิกถอนการประกันตัว ในคดีร่วมกันก่อการร้าย (ข่าวสดออนไลน์)

}
ปลาหมูโยโย่

ปลาหมูโยโย่ หรือ ปลาหมูปากีสถาน (Pakistani loach, Reticulate loach;  Botia almorhae) ปลาน้ำจืดขนาดเล็กชนิดหนึ่ง ในวงศ์ปลาหมู (Botiidae)
มีรูปร่างเพรียวยาว ลำตัวแบนข้าง หัวรูปทรงกรวย จะงอยปากแหลม ครีบหลังอยู่กึ่งกลางลำตัว ครีบหางเป็นแฉกลึก ลำตัวสีเหลืองอมส้มมีลายดำ ครีบหลังและครีบหางมีลายดำพาดขวาง ครีบอื่น ๆ ไม่มีสี
มีขนาดโตเต็มที่ประมาณ 18 เซนติเมตร พบกระจายพันธุ์อยู่ในประเทศปากีสถาน, อินเดีย และเนปาล กินสัตว์น้ำขนาดเล็กและแมลงน้ำต่าง ๆ บริเวณพื้นน้ำเป็นอาหาร
เป็นปลาหมูอีกชนิดหนึ่งที่นิยมเลี้ยงเป็นปลาสวยงาม

**อ้างอิง**

**แหล่งข้อมูลอื่น**
 http://www.aquahobby.com/gallery/e_lohachata.php date=2012-10-29 
หมวดหมู่:วงศ์ปลาหมูหมวดหมู่:ปลาตู้หมวดหมู่:ปลาที่พบในประเทศอินเดีย
มงคล นามนวด

มงคล นามนวด หรือ 	นพธรรศนน นามนวด (ชื่อเล่น: มง; 16 กันยายน พ.ศ. 2528 – ) เป็นนักฟุตบอลชาวไทย เล่นในตำแหน่งแบ็กซ้าย 

**ประวัติ**
มงคล เดิมเป็นอดีตนักเตะจากสโมสรอินทรี เพื่อนตำรวจ และการท่าเรือไทย เอฟซี จนกระทั่งมาร่วมทีมเอสซีจี เมืองทอง ยูไนเต็ด เมื่อต้นฤดูกาล 2012 และในปี 2014 มงคล ได้ย้ายไปเล่นให้กับราชบุรีมิตรผล เอฟซี จนกระทั่งปี 2015 จึงได้ย้ายลงไปเล่นในดิวิชั่น 1 ให้กับทีม ปตท.ระยอง หลังจากนั้นในปี 2016 ทีมขอนแก่นยูไนเต็ด น้องใหม่ของ ดิวิชัน 1 จากภาคอีสานก็ได้ดึงตัว มงคล ไปเล่นให้กับทีมบ้านเกิดเป็นระยะเวลา 1 ปีเต็ม จนกระทั่งทีมขอนแก่นยูไนเต็ด โดนสมาคมสั่งไม่ให้เข้าร่วมการแข่งขัน และในปี 2017 มงคล สามารถกลับขึ้นมาเล่นในไทยพรีเมียร์ลีกได้อีกครั้ง โดยอยู่ในต้นสังกัดของทีมบางกอกกล๊าสเอฟซี สวมเสื้อหมายเลข 18 
และคุณ ศศิศ สิงห์โตทอง ได้เป็นตัวแทน สโมสรชลบุรี​ "ฉลามชล"  เปิดตัว มงคล แบ็กซ้าย จาก หนองบัว พิชญ มาเป็นสมาชิกใหม่ รายที่ 3 ในช่วงเปิดตลาดซื้อขายนักเตะ ในเลกที่ 2
จากแนวรับผ่านประสบการณ์ค้าแข้งโชกโชน ไล่ตั้งแต่อยู่กับ ศรีราชา เอฟซี, พัทยา ยูไนเต็ด, เพื่อนตำรวจ, การท่าเรือ เอฟซี, เมืองทอง ยูไนเต็ด, ราชบุรี มิตรผล เอฟซี, ปตท. ระยอง, ขอนแก่น ยูไนเต็ด บางกอกกล๊าส เอฟซี และ หนองบัว พิชญ เอฟซี 
การกลับมาอย่างสวยงามในครั้ง​นี้​ ​เกมแรกในการเปิดตัวสีเสื้อฉลามอีกครั้งหลังจากเข้าอยู่ในชุดแชมป์โปรลีกปี​ 2005 ​เกมนี้ทีมฉลามชลชนะ 1 ประตูต่อ 0 ซึ่งเป็นครั้งแรกในรอบ 5 ปี ที่ฉลามชลสามารถชนะบุรีรัมย์ยูไนเต็ดได้​ ท่ามกลางแฟนบอล​ 8,405 คน​ในโตโยต้าไทยลีก​ นัดที่16​ ​ ​

**เกียรติประวัติ**
ศรีราชา เอฟซี- ไทยลีกดิวิชั่น 1 รองชนะเลิศ ; 2008
เมืองทอง ยูไนเต็ด- ไทยพรีเมียร์ลีก ชนะเลิศ ; 2012

**อ้างอิง**
หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:นักฟุตบอลจากจังหวัดขอนแก่น
หมวดหมู่:กองหลังฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นสโมสรฟุตบอลขอนแก่น ยูไนเต็ด
หมวดหมู่:ผู้เล่นสโมสรกีฬาราชประชา
จิม มาร์แชล

เจมส์ ชาลส์ "จิม" มาร์แชล นักธุรกิจชาวอังกฤษ​ ผู้บุกเบิกการผลิตเครื่องขยายเสียงสำหรับกีตาร์ไฟฟ้า เป็นผู้ก่อตั้งบริษัทมาร์แชลแอมพลิฟิเคชัน ผู้ผลิตกีตาร์แอมพลิไฟเออร์ ตรา "มาร์แชล" ที่ได้รับความนิยมเป็นอย่างสูงในวงการดนตรีร็อก    มาร์แชลได้รับการยกย่องเป็นหนึ่งในสี่ ผู้บุกเบิกเครื่องดนตรีสำหรับดนตรีร็อก ร่วมกับลีโอ เฟนเดอร์, เลส พอล และเซธ เลิฟเวอร์ 
มาร์แชลเป็นนักดนตรีอาชีพ ตำแหน่งมือกลองในช่วงต้นทศวรรษ 1950 ก่อนจะทำธุรกิจร้านขายเครื่องดนตรีในย่านเวสต์ลอนดอน ร้านของมาร์แชลเริ่มจากการขายกลองชุด และกีตาร์  ลูกค้าของเขาเป็นนักดนตรีที่มีชื่อเสียง เช่น ริตชี แบล็กมอร์ พีต ทาวน์เซนด์  เริ่มถามหาเครื่องขยายเสียงสำหรับกีตาร์ ที่มีขนาดใหญ่และเสียงดังกว่าเดิม  มาร์แชลมองเห็นโอกาสทางธุรกิจ จึงว่าจ้างดัดลีย์ คราเวน อดีตช่างเสียงของอีเอ็มไอ ให้ทำการออกแบบเครื่องขยายเสียงรุ่นใหม่ มาร์แชลก่อตั้งบริษัท มาร์แชลแอมพลิฟิเคชัน เพื่อทำการตลาดในปี ค.ศ. 1962  สินค้าของเขาได้รับความนิยมอย่างรวดเร็ว  นักดนตรีที่ใช้เครื่องขยายเสียงของมาร์แชล เช่น จิมิ เฮนดริกซ์ จิมมี เพจ อีริก แคลปตัน 

**อ้างอิง**
หมวดหมู่:นักตีกลอง
หมวดหมู่:นักดนตรีชาวอังกฤษ
หมวดหมู่:นักธุรกิจชาวอังกฤษ
หมวดหมู่:บุคคลจากแอกตัน
ปลาโอด์ไวฟ์

ปลาโอด์ไวฟ์ (Old wife; Enoplosus armatus) เป็นปลาทะเลกระดูกแข็งชนิดหนึ่ง ในวงศ์ Enoplosidae ในอันดับปลากะพง (Perciformes) จัดเป็นปลาเพียงสกุลเดียวและชนิดเดียวเท่านั้นที่อยู่ในวงศ์นี้
ปลาโอล์ไวฟ์ มีรูปร่างและลักษณะคล้ายกับปลาในวงศ์ปลาผีเสื้อ (Chaetodontidae) หรือวงศ์ปลาอมไข่ (Apogonidae) โดยมีลายพาดสีดำสลับขาวคล้ายม้าลายตลอดทั้งลำตัว และครีบ หากแต่มีพิษที่ก้านครีบหลัง เมื่อถูกแทงเข้าจะเจ็บปวดมาก
มีขนาดโตเต็มที่ประมาณ 25 เซนติเมตร เป็นปลากินเนื้อเป็นอาหาร พบกระจายพันธุ์อยู่เฉพาะคุ้งเกรทออสเตรเลีย ที่อยู่ทางตอนใต้ของประเทศออสเตรเลีย เท่านั้น จัดเป็นปลาเฉพาะถิ่นชนิดหนึ่ง มีการเลี้ยงเป็นปลาสวยงามและจัดแสดงที่พิพิธภัณฑ์สัตว์น้ำบ้าง
เป็นปลากินเนื้อเป็นอาหาร โดยที่มาของชื่อนั้น มาจากปลาชนิดนี้เมื่อถูกจับขึ้นมาแล้ว จะส่งเสียงร้องได้ เกิดจากเสียงของฟันที่ขบกัน


**อ้างอิง**

**แหล่งข้อมูลอื่น**
 รูปและข้อมูลเพิ่มเติม 
หมวดหมู่:ปลาตู้
หมวดหมู่:อันดับปลากะพงหมวดหมู่:ปลามีพิษ
หมวดหมู่:ปลาที่พบในประเทศออสเตรเลีย
หมวดหมู่:สิ่งมีชีวิตเฉพาะถิ่น
หมวดหมู่:ปลาชนิดเดียว
ลีโอ เฟนเดอร์

แคลเรนซ์ ลีโอนิแดส "ลีโอ" เฟนเดอร์ (Clarence Leonidas "Leo" Fender)  นักประดิษฐ์ชาวอเมริกัน ผู้ก่อตั้งบริษัทผลิตเครื่องดนตรีไฟฟ้าเฟนเดอร์ หรือ เฟนเดอร์  มีชื่อเสียงในฐานะผู้ออกแบบกีตาร์ไฟฟ้า กีตาร์เบส เครื่องขยายเสียง ในช่วงทศวรรษ 1940-1950   ผลงานเด่นของเขา ได้แก่ เฟนเดอร์ เทเลแคสเตอร์ (ปี 1950) , เฟนเดอร์ พรีซิชันเบส (ปี 1951) , เครื่องขยายเสียงแบบหลอดสุญญากาศเฟนเดอร์ เบสแมน  (ปี 1952), เฟนเดอร์ สตราโตแคสเตอร์ (ปี 1954)  และเฟนเดอร์ แจสเบส (ปี 1960)
เฟนเดอร์ ขายบริษัทเฟนเดอร์ให้กับ โคลัมเบีย บรอดแคสติง ซิสเตม (ซีบีเอส) ด้วยราคา 13 ล้านดอลลาร์สหรัฐ ในปี ค.ศ. 1965  ต่อมาเขาได้ตั้งบริษัทผลิตเครื่องดนตรีขึ้นมาอีกสองบริษัท คือ มิวสิกแมน ในปี ค.ศ. 1971  และร่วมกับเพื่อนเก่าคือ จอร์จ ฟุลเลอร์ตัน ผู้ร่วมออกแบบกีตาร์เฟนเดอร์ เทเลแคสเตอร์ ก่อตั้งจีแอนด์แอล มิวสิคัลอินสตรูเมนต์ ในปี ค.ศ. 1979


**อ้างอิง**

**แหล่งข้อมูลอื่น**
  Fender Musical Instruments website-  G&L Guitars website
หมวดหมู่:นักธุรกิจชาวอเมริกัน
หมวดหมู่:นักประดิษฐ์ชาวอเมริกัน
หมวดหมู่:บุคคลจากแอนะไฮม์
หมวดหมู่:เฟนเดอร์
ปลาสินสมุทรบั้งเหลือง

ปลาสินสมุทรบั้งเหลือง หรือ ปลาสินสมุทรบั้ง หรือ ปลาพีค็อก (Royal angelfish, Regal angelfish; Pygoplites diacanthus) ปลาทะเลชนิดหนึ่ง ในวงศ์ปลาสินสมุทร (Pomacanthidae) จัดเป็นปลาเพียงชนิดเดียวเท่านั้นที่อยู่ในสกุล Pygoplites 
ตอนบนของหัวจะมีสีฟ้าอมเทา จมูก คางและอกเป็นสีเหลืองอ่อน ลำตัวมีสีส้มสดเป็นสีพื้นและมีแนวสีฟ้าอ่อน ขอบเข้มอีก 5-9 เส้นแนวพาดตรงจากหลังจรดบริเวณท้อง ครีบหางสีเหลืองสด  ขณะที่ยังเป็นลูกปลาอยู่จะมีแถบสีอ่อนซึ่งมีขอบสีเข้ม 4 แถบพาดผ่านสีข้างช่วงตอนท้ายของครีบหลังจะมีปื้นสีเข้มขนาดใหญ่ 
ขนาดโตเต็มที่ประมาณ 25 เซนติเมตร มักพบเป็นคู่หรืออยู่ลำพังเพียงตัวเดียว กินฟองน้ำและเพรียงหัวหอมเป็นอาหาร พบกระจายพันธุ์ในเขตร้อน แถบอินโด-แปซิฟิก ในน่านน้ำไทย พบได้ในฝั่งทะเลอันดามัน
จัดเป็นปลาชนิดหนึ่งที่มีความสวยงามมาก นิยมเลี้ยงเป็นปลาสวยงาม และแสดงตามพิพิธภัณฑ์สัตว์น้ำ 

**อ้างอิง**

**แหล่งข้อมูลอื่น**
 รูปและข้อมูลเพิ่มเติม 
หมวดหมู่:วงศ์ปลาสินสมุทร
หมวดหมู่:ปลาตู้หมวดหมู่:ปลาชนิดเดียว
เท็กซาโก

เท็กซาโก (Texaco  ย่อมาจาก The Texas Company)  เป็นชื่อเครื่องหมายการค้าของเครือข่ายค้าปลีกและสถานีบริการน้ำมันของสหรัฐอเมริกา  ปัจจุบันเป็นบริษัทในเครือของเชฟรอน
บริษัทก่อตั้งมาตั้งแต่ปี ค.ศ. 1901 ที่เมืองโบมอนต์ รัฐเท็กซัส สืบเนื่องมาจากการขุดพบบ่อน้ำมันสปินเดิลท็อป ทางตอนใต้ของเมือง  บริษัทมีการเติบโตขึ้นจนเป็นบริษัทน้ำมันบริษัทเดียว ที่ทำตลาดสถานีน้ำมันในชื่อเดียวกันทั้ง 50 รัฐของสหรัฐอเมริกา และประเทศแคนาดา  และยังได้ร่วมทุนกับโซแคล (สแตนดาร์ดออยล์แห่งแคลิฟอร์เนีย ซึ่งต่อมาก็คือ เชฟรอน) จากรัฐแคลิฟอร์เนีย ก่อตั้งบริษัท แคลิฟอร์เนียเท็กซัสออยล์คัมปานี (California Texas Oil Company) ขึ้นในปี ค.ศ. 1936  ปัจจุบันบริษัทร่วมทุนนี้คือ คาลเท็กซ์
ในปี ค.ศ. 2001 เท็กซาโกได้ควบรวมกิจการกับเชฟรอน ด้วยมูลค่า 45 พันล้านดอลลาร์สหรัฐ และเปลี่ยนชื่อเป็น "เชฟรอนเท็กซาโก" ต่อมาในปี 2005 บริษัทแม่ได้ลดชื่อเหลือเพียง "เชฟรอน"  โดยเท็กซาโกยังคงทำตลาดในอเมริกาเหนือ ละตินอเมริกา แอฟริกา และประเทศอังกฤษ
หมวดหมู่:บริษัทน้ำมัน
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2444
หมวดหมู่:เชฟรอน
หมวดหมู่:เท็กซาโก
พระพุทธโฆสะ

พระพุทธโฆสะ ในประเทศไทยมักเรียกว่า พระพุทธโฆษาจารย์ เป็นพระคันถรจนาจารย์เถรวาทผู้มีชีวิตอยู่ราวพุทธศตวรรษที่ 10 เป็นผู้แต่งคัมภีร์หลายเล่ม ที่เป็นที่รู้จักมากที่สุดคือคัมภีร์วิสุทธิมรรค ซึ่งรวบรวมแนวคำสอนเกี่ยวกับการปฏิบัติธรรมเพื่อการหลุดพ้นจากทุกข์ การตีความคำสอนในพระพุทธศาสนาของท่านถือเป็นแนวคิดที่ใช้เป็นหลักในนิกายเถรวาทในปัจจุบัน ทั้งนักวิชาการตะวันตกและชาวพุทธเถรวาทต่างยอมรับว่าท่านเป็นอรรถกถาจารย์ที่สำคัญที่สุดในนิกายเถรวาท

**ผลงานประพันธ์และแปล**
ตารางต่อไปนี้คือรายชื่อคัมภีร์อรรถกถาที่เชื่อว่าพระพุทธโฆสะได้รจนาโดยเพื่ออธิบายคัมภีร์ต่าง ๆ ในพระไตรปิฎกภาษาบาลี

**อ้างอิง**
หมวดหมู่:ภิกษุในนิกายเถรวาท
หมวดหมู่:คันถรจนาจารย์
หมวดหมู่:นักเขียนชาวอินเดีย
หมวดหมู่:บุคคลที่เกิดในพุทธศตวรรษที่ 10
ชานักคาแล

ภาพ:612CanakkaleCavalloTroia.JPG|thumb|200px|ม้าไม้จากภาพยนตร์เรื่อง Troy ที่เมืองชานักคาแล
สภาพเมืองชานักคาแล
ชานักคาแล (Çanakkale) เป็นเมืองแห่งหนึ่งในประเทศตุรกี ตั้งอยู่ในจังหวัดชานักคาแล 
ชานักคาแล เป็นเมืองที่ปัจจุบันเป็นเมืองท่องเที่ยวที่สำคัญของตุรกี มีความสำคัญทางประวัติศาสตร์ เดิมมีชื่อว่า โบกาซี (Bogazi) หรือ  เฮลเลสปอนต์ (Hellespont) มีความยาว 65 กิโลเมตร ส่วนที่แคบที่สุดกว้าง 1.3 กิโลเมตร  เนื่องจากตั้งอยู่บนจุดแคบที่สุดของช่องแคบดาร์ดาแนลส์ ใกล้กับ แหลมเกลิโบลูของกรีซ บนฝั่งของ 2 ทะเลคือ ทะเลมาร์มารา และ ทะเลเอเจียน 
ชานักคาแล อยู่ห่างจากกรุงอิสตันบูล เมืองหลวงของตุรกีด้วยการเดินทางทางรถยนต์ประมาณ 4 ชั่วโมง และนั่งเรือเฟอร์รี่ข้ามฟากไป ในอดีต เคยเป็นที่ตั้งของเมืองทรอย ที่ปรากฏในสงครามกรุงทรอย ปัจจุบัน มีซากของกำแพงเมืองที่เป็นหินหนาปรากฏอยู่ จึงเป็นสถานที่ท่องเที่ยวที่สำคัญ ซึ่งทางทีมงานสร้างภาพยนตร์เรื่อง Troy ในปี ค.ศ. 2004 ได้มอบม้าไม้ที่ใช้ในเรื่อง ให้แก่เมือง ซึ่งปัจจุบัน ได้ตั้งแสดงอยู่ และมีการผลิตเป็นของที่ระลึก
อีกทั้งในช่วงสงครามโลกครั้งที่หนึ่ง ในปี ค.ศ. 1915 ชานักคาแลเป็นสมรภูมิที่สำคัญในยุทธภูมิชานักคาแล เมื่อทางทัพผสมของฝ่ายสัมพันธมิตร ต้องการเดินทัพเรือผ่านเมืองนี้เพื่อเข้าสู่ทะเลดำเพื่อโจมตีรัสเซีย ทหารของฝ่ายตุรกี ซึ่งขณะนั้นเป็นจักรวรรดิออตโตมาน ได้ร่วมกันต่อสู้เพื่อยับยั้งจนได้รับชัยชนะในที่สุด มีผู้บาดเจ็บและเสียชีวิตจำนวนมาก นับเป็นประวัติศาสตร์ครั้งสำคัญครั้งหนึ่งของตุรกี ซึ่งในบรรดาทหารที่เข้าร่วมรบนั้น มี มุสตาฟา เคมาล หรือในเวลาต่อมา คือ อตาเติร์ก บิดาแห่งชาติตุรกี เข้าร่วมรบอยู่ด้วย  ปัจจุบัน มีการสร้างอนุสาวรีย์และสุสานเพื่อรำลึกถึงผู้เสียชีวิตจำนวนมากในการต่อสู้ครั้งนี้


**อ้างอิง**

**แหล่งข้อมูลอื่น**
 เว็บไซต์อย่างเป็นทางการของเมือง  date=2021-01-22 
*26.413611
หมวดหมู่:เมืองในประเทศตุรกี
หมวดหมู่:เมืองโบราณในประเทศตุรกี
ไฟเผาซินเอี๋ย

หลังจากพ่ายศึกทุ่งพกบ๋อง โจโฉสั่งทัพใหญ่ห้าสิบหมื่นแบ่งเป็นห้าสาย เลือกฤกษ์งามยามดีคิดจะสยบภาคใต้ ตอนนั้นเล่าเปียวตายแล้ว เล่าจ๋องภายใต้การกำกับของญาติฝ่ายมารดาลอบยกเมืองให้โจโฉ ทัพโจโฉไม่มีสิ่งใดขัดขวางรุดหน้าสู่ซินเอี๋ย (ในศึกครั้งนี้ขงเบ้งใช้ทั้งไฟและน้ำในกลศึก)

**การวางแผนสู้รบ**
สถานการณ์คับขันขงเบ้งใช้ทั้งไฟและน้ำในกลศึกครั้งนี้
** 1. ประกาศให้ชาวเมืองอพยพตามไปที่อ้วนเซีย โดยให้ซุนเขียนและพวกคอยดูแล
** 2. ให้กวนอูนำทหารหนึ่งพันไปซุ่มที่ตอนบนของแม่น้ำไป๋เหอ ใช้ถุงทรายกั้นน้ำเอาไว้รอถึงวันต่อมายามสามเมื่อทหารโจลงลุยข้ามน้ำให้ยกถุงทรายขึ้นปล่อบน้ำให้ไหลท่วมลงมา
** 3. ให้เตียวหุยนำทหารหนึ่งพันซุ่มที่ท่าข้ามโป๋หลิง รอให้ทหารโจแตกตื่นหนีขึ้นจากลำน้ำแล้วยกกำลังออกตามฆ่า
** 4. ให้จูล่งนำทหารสามพันแบ่งออกเป็นสามสายทางตะวันตก ทางใต้ ทางเหนือ นำเชื้อเพลงเช่นดินดำกำมะถันไปซุกไว้บนหลังคาชาวบ้านทั่วเมืองรอถึงเวลาเหมาะสม ใช้เกาทัณฑ์เพลิงยิงไปจุดระเบิดและให้จูล่งนำทหารหน่วยรบชั้นยอดดักอยู่ทางประตูตะวันออกรอสังหารศัตรูที่แตกตื่นออกมา
** 5. ให้เล่าฮอง บิฮอง นำทหารสองพันตั้งอยู่ที่เนินหางนกกระจอก นอกเมืองซินเอี๋ยสามสิบลี้ซุ่มรอไว้เมื่อเห็นไฟไหม้ขึ้นในเมืองให้บุกเข้าไปไล่ฆ่าศัตรู

**เหตุการณ์ที่เกิดขึ้น**
โจหยิน โจหอง นำทหารเป็นทัพหน้าบุกมาซินเอี๋ยพบแต่เมืองว่างเปล่าจึงพักทัพลงทำอาหารในยามพลบค่ำ เกิดไฟไหม้ขึ้นสามด้านทางตะวันตก เหนือและใต้ ลมพัดแรงไฟลุกลามไปทั่ว โจหยินนำทหารลุยฝ่าควันไฟออกทางทิศตะวันออก ทหารเหยียบกันเองตายมากมายท่ามกลางความชุลมุน ออกประตูได้ไม่นานก็เจอกับหน่วยซุ่มโจมตีของจูล่งต้องหนีต่อไปถึงแม่น้ำไป๋เหอที่มีน้ำตื้นๆ ทหารจึงพากันวิ่งหนีแย่งกันลุยข้ามแม่น้ำ กวนอูอยู่ตอนบนได้ยินเสียงอื้ออึงจึงสั่งทำลายถุงทรายที่ขวางลำน้ำอยู่ปล่อยน้ำลงมาท่วมทัพโจตายมากมาย ผู้ที่หนีรอดขึ้นฝังได้ต้องไปเจอกับเตียวหุยที่คอยดักอยู่อีก โจหยินดิ้นรนหนีตายไปได้อย่างทุลักทุเล

**อ้างอิง**
 พงศาวดารจีน สามก๊ก ฉบับสมบูรณ์พร้อมคำวิจารณ์ โดย วิวัฒน์ ประชาเรืองวิทย์- สามก๊ก เล่ม 9 ตอนปลุกมังกรหลับ โดย บริษัท นานมี จำกัด - สำนักพิมพ์ทองเกษม
ไฟเผาซินเอี๋ย
หมวดหมู่:พ.ศ. 745
ปลาเม็ดขนุน

ปลาเม็ดขนุน (Yellow goatfish; Mulloidichthys martinicus) ปลาทะเลชนิดหนึ่ง ในวงศ์ปลาแพะ (Mullidae)
มีรูปร่างทรงกระสวย บริเวณเหนือเส้นข้างลำตัวมีแถบสีเหลืองพาดผ่าน แนวยาวของลำตัวตั้งแต่บริเวณหลังขอบตาไปจนถึงปลายหาง มีเกล็ดขนาดใหญ่ลักษณะเป็นแบบสากเล็กน้อย ส่วนหัวมีเกล็ด ใต้คางมีหนวด 1 คู่ ที่ไวต่อความรู้สึก ใช้สำหรับคุ้ยเขี่ยหาอาหารตามหน้าดิน เช่น พื้นทราย ซึ่งดูแล้วเหมือนหนวดเคราของแพะ ครีบต่าง ๆ มีสีเหลืองอ่อน ประกอบไปด้วย ครีบหลังแยกเป็น 2 ตอน ครีบอก ครีบท้อง ครีบก้น และมีครีบหางแบบเว้าลึก
มีขนาดความยาวโตเต็มที่ประมาณ 28 เซนติเมตร มีพฤติกรรมชอบอยู่รวมกันเป็นฝูง อาศัยบริเวณเหนือพื้นทรายและแนวปะการัง บริเวณมหาสมุทรอินเดียและ มหาสมุทรแอตแลนติก
จัดเป็นปลาเศรษฐกิจ ที่มีการจับเพื่อการประมง

**อ้างอิง**

**แหล่งข้อมูลอื่น**
  รูปและข้อมูลเพิ่มเติม 
หมวดหมู่:ปลาเศรษฐกิจ
หมวดหมู่:วงศ์ปลาแพะ (ปลาทะเล)
วิถีเพนโทสฟอสเฟต

วิถีเพนโตสฟอสเฟต
วิถีเพนโตสฟอสเฟต (pentose phosphate pathway) หรือวิถีฟอสโฟกลูโคเนต (phosphogluconate pathway) หรือเฮกโซสมอโนฟอสเฟตชันต์ (hexose monophosphate shunt) เป็นขบวนการซึ่งสร้าง NADPH และน้ำตาลเพนโตส หรือน้ำตาล 5 คาร์บอน วิถีดังกล่าวประกอบด้วยสองระยะ ระยะแรกเรียกว่า ระยะใช้ออกซิเจน (oxidative phase) ซึ่งมีการสร้าง NADPH ระยะที่สองเป็นการสังเคราะห์น้ำตาล 5 คาร์บอนโดยไม่ใช้ออกซิเจน (non-oxidative) วิถีดังกล่าวเป็นทางเลือกของไกลโคไลสิส แม้วิถีนี้จะเกี่ยวข้องกับออกซิเดชันของกลูโคส แต่บทบาทหลักกลับเป็นแอแนบอลิซึมมากกว่าแคแทบอลิซึม ในสิ่งมีชีวิตส่วนมาก วิถีดังกล่าวเกิดในไซโทพลาสซึม สำหรับพืช ขั้นตอนส่วนใหญ่เกิดในพลาสติด

**อ้างอิง**
หมวดหมู่:ฟอสฟอรัส
หมวดหมู่:วิถีเมแทบอลิซึม
หมวดหมู่:เมแทบอลิซึมของคาร์โบไฮเดรต
เซลล์ประสาทหลายขั้ว

เซลล์ประสาทหลายขั้ว (multipolar neuron) เป็นเซลล์ที่มีเด็นไดรต์ (dendrite) ยื่นออกจากตัวเซลล์หลายเส้น แต่มีแอกซอน (axon) เพียงเส้นเดียว แบ่งเป็น 2 ชนิดตามรูปร่าง ได้แก่- pyramidal cell รูปร่างเหมือนปิรามิด พบได้ที่สมองใหญ่หรือซีรีบรัม - purkinje cell รูปร่างเหมือนหยดน้ำหรือกัลปังหาพบที่สมองน้อย หรือซีรีเบลลัม 
ดูข้อมูลเพิ่มเติมที่ เซลล์ประสาท
หมวดหมู่:เซลล์ประสาท
หมวดหมู่:ระบบประสาทกลาง
สกอตต์ บราวน์ (ดีเจ)

สก็อต อเล็กซานเดอร์ บราวน์ (Scott Alexander Brown) เกิดเมื่อวันที่ 4 ธันวาคม ค.ศ. 1972 ในกลาสโกว์ เป็นดีเจและโปรดิวเซอร์เพลงชาวสก็อตแลนด์ ตอนนี้เขาอาศัยอยู่ในฮัดเดอส์ฟีลด์ เวสต์ยอร์กเชอร์ บราวน์ได้ผลิตและเล่นเพลงที่หลากหลายแนวเพลงที่ทั่วไปเรียกว่าเรฟ ถึงแม้ว่าเขาจะมีความเกี่ยวข้องมากที่สุดกับ bouncy techno ในช่วงเพลงของเขาที่ได้มากจากแฮปปี้ฮาร์ดคอร์กระทั่งฮาร์ดแทรนซ์ไปยังแกบเบอร์

**อ้างอิง**

**แหล่งข้อมูลอื่น**
  The Home Of Scott Brown-  Interview with Scott Brown on HarderFaster-  Discogs-  Extensive discography
หมวดหมู่:ดีเจ
สกอตต์ บราวน์ (แก้ความกำกวม)

สกอตต์ บราวน์ อาจหมายถึง:

**นักกีฬา**
สกอตต์ บราวน์ (อเมริกันฟุตบอล) โค้ชอเมริกันฟุตบอลวิทยาลัยของเคนตักกีสเตต
*สกอตต์ บราวน์ (นักกีฬาเบสบอล) (เกิดใน พ.ศ. 2499), อดีตพิชเชอร์ในเมเจอร์ลีกเบสบอล ของ Cincinnati Reds
*สกอตต์ บราวน์ (นักฟุตบอลเกิดในเมษายน พ.ศ. 2528), นักฟุตบอลชาวอังกฤษ
*สกอตต์ บราวน์ (นักฟุตบอลเกิดในพฤษภาคม พ.ศ. 2528) กองกลางชาวอังกฤษ
*สกอตต์ บราวน์ (นักฟุตบอลชาวสกอตแลนด์) (เกิดใน พ.ศ. 2528) นักฟุตบอลชาวสกอตในไฮเบอร์เนียน เซลติก และทีมชาติสกอตแลนด์
*สกอตต์ บราวน์ (นักกายกรรม) (เกิดใน พ.ศ. 2526) นักแทรมโพลีนชาวออสเตรเลีย
*สกอตต์ บราวน์ (นักกอล์ฟ) (เกิดใน พ.ศ. 2526) นักกอล์ฟมืออาชีพชาวอเมริกัน
*สกอตต์ บราวน์ (รักบี้ลีก) นักรักบี้ชาวออสเตรเลีย

**คนอื่น ๆ**
สกอตต์ ฟิลิป บราวน์ สมาชิกวุฒิสภาสหรัฐอเมริกา
*สกอตต์ บราวน์ (มือเบส) มือเบสจากวงร็อกแคนาดา Trooper
*สกอตต์ บราวน์ (ผู้ประกาศข่าว) ผู้ประกาศข่าวต่อเนื่องในอดีตจาก Grampian Television
*สกอตต์ บราวน์ (ดีเจ) (เกิดใน พ.ศ. 2515) ดีเจชาวสกอตแลนด์
*สกอตต์ จี. บราวน์ นักวิชาการชาวแคนาดา
*สกอตต์ โอ. บราวน์ (เกิดใน พ.ศ. 2518) นักเขียนและผู้เผยแพร่ชาวอเมริกัน
*สกอตต์ เวสลีย์ บราวน์ (เกิดใน พ.ศ. 2495) นักร้องเพลงคริสเตียนร่วมสมัย (CCM) และนักแต่งเพลงชาวอเมริกัน
ฮาร์ดคอร์ (ดนตรีอิเล็กทรอนิกส์แดนซ์)

ฮาร์ดคอร์ (Hardcore) หรือ ฮาร์ดคอร์เทคโน (Hardcore techno) เป็นชนิดของดนตรีอิเล็กทรอนิกส์แดนซ์ ที่เป็นแบบฉบับโดยใช้จังหวะของเสียงบิดเบือนและท่วงทำนองเหมือนจังหวะดนตรีอินดัสเทรียลและแซมเพิล ลักษณะจังหวะต่างๆของฮาร์ดคอร์มีช่วงตั้งแต่ประมาณ 95 ครั้งต่อวินาที ("นิวบีต" จากเบลเยียม และเรฟ/เทคโน) ไปถึงมากกว่า 300 ครั้งต่อวินาที ("สปิดคอร์") กับสไตล์ที่แพร่หลายมากขึ้นตั้งแต่ประมาณ 150 ครั้งต่อวินาทีไปถึง 200 ครั้งต่อวินาที
หมวดหมู่:ประเภทดนตรีอิเล็กทรอนิกส์แดนซ์
ฮาร์ดคอร์

ฮาร์ดคอร์ (hardcore) อาจหมายถึง

**ดนตรี**
 ฮาร์ดคอร์พังก์ (มักเรียกว่า "ฮาร์ดคอร์") แนวเพลงย่อยของดนตรีพังก์ร็อก- ฮาร์ดคอร์เทคโน (มักเรียกว่า "ฮาร์ดคอร์") แนวเพลงของดนตรีอิเล็กทรอนิกส์- ฮาร์ดคอร์ฮิปฮอป แนวเพลงย่อยของเพลงฮิปฮอป- Hard Core (Lil' Kim album)- Hard Core (Paul Dean album)- Hardcore (album)  อัลบั้มในปี 2004 ของ แดดดี้ เฟรดดี้- Hardcore '81 อัลบั้มของ D.O.A.

**อื่น ๆ**
 มวยปล้ำฮาร์ดคอร์ (Hardcore wrestling) มวยปล้ำอาชีพรูปแบบหนึ่ง
โหด เลว ดี 2

โหด เลว ดี 2 (A Better Tomorrow II; 英雄本色 2; พินอิน: Yīngxióng běnsè èr) ภาพยนตร์แอ๊คชั่นสัญชาติฮ่องกง ในปี ค.ศ. 1987 เป็นภาคต่อของ A Better Tomorrow

**เนื้อเรื่อง**
หลายปีผ่านไป เรื่องราวของอาเห่า, เสี่ยวหม่า และอาเฉีย เป็นที่เลื่องลือและจดจำไปทั่วกลายเป็นตำนาน จนมีผู้วาดนิยายภาพให้แก่พวกเขา เมื่ออาเห่าพ้นโทษออกมา ได้พบว่า เสี่ยวหม่า ยังมีน้องชายอีกคนที่หน้าตาเหมือนกัน ชื่อ เคน เปิดร้านอาหารอยู่ที่นิวยอร์ก 
ที่นิวยอร์ก เคน เป็นคนใจถึงและไม่เกรงกลัวใครเหมือนพี่ชาย ขณะที่ ลุงหลง อดีตมาเฟียที่พวกอาเห่าให้การนับถือ ต้องการตามหาลูกสาวที่พลัดพรากกันไปหลายปี จึงโทรศัพท์มาขอความช่วยเหลือจาก คุณโก ลูกน้องเก่า โดยหารู้ไม่ว่าคุณโกได้ร่วมมือกับมาเฟียอเมริกันกำจัดลุงหลง เพื่อขึ้นเป็นเจ้าของธุรกิจผลิตแบงค์ปลอมแทน คุณโกส่งมือปืนมาลอบสังหารลุงหลงที่โบสถ์ ลุงหลงแม้รอดชีวิตมาได้ แต่หลายคนต้องตาย ลุงหลงเองก็เสียใจจนเสียสติ แต่ก็ยังส่งคนมาตามเก็บลุงหลงและเคนอยู่ตลอด แต่ก็ถูกเคนยิงตายหมด แต่ร้านอาหารของเคนก็ถูกระเบิดทำลายเรียบ ส่วนที่ฮ่องกง อาเห่าได้แฝงตัวเข้าไปอยู่ร่วมกับองค์กรของคุณโก โดยที่ อาเฉีย น้องชายซึ่งเป็นตำรวจที่พยายามจะแฝงตัวเข้ามาเหมือนกัน ซึ่งคุณโกไม่เคยเชื่อใจทั้ง 2 คนเลย จึงได้ให้ 2 คนนี้ยิงกัน เพื่อพิสูจน์ความจริงใจ
เพื่อความปลอดภัย เคนจึงพาลุงหลงที่ได้สติคืนมาแล้วกลับมาฮ่องกง และร่วมมือกับอาเห่าและอาเฉียเพื่อทะลายองค์กรคุณโก แต่อาเฉียพลาดท่าถูกยิงตาย ทั้ง 3 จึงสาบานว่าจะล้างแค้นให้อาเฉีย ด้วยการบุกเข้าไปยิงแบบบ้าระห่ำ

**นักแสดง**
เคน...โจว เหวินฟะ
*อาเห่า...ตี้ หลุง
*อาเฉีย...เลสลี่ จาง
*ลุงหลง/ หลงซิง...ซื่อ เทียน
*คุณโก...กวน ซาน

**เบื้องหลัง**
A Better Tomorrow II เป็นภาพยนตร์ภาคต่อที่ต่อยอดจากความสำเร็จของ A Better Tomorrow ภาคแรก ในปี ค.ศ. 1986 ซึ่งเป็นภาพยนตร์ที่ประสบความสำเร็จในทุกด้าน ทั้งคำวิจารณ์ และยอดรายได้เมื่อออกฉาย และสร้างชื่อเสียงให้แก่ จอห์น วู ผู้กำกับฯ และฉีเคอะ ผู้อำนวยการสร้างฯด้วย
ในภาคนี้ ทีมผู้สร้างยังคงเป็นชุดเดิม โดยได้นักแสดงชุดเดิมกลับมารับบทเหมือนเดิม และได้ ซื่อ เทียน นักแสดงตลกที่ผันตัวเองมาแสดงบทเข้มข้นครั้งแรก ซึ่งภาพยนตร์ประสบความสำเร็จเป็นอย่างมาก จนมีการสร้างภาคต่อมา เป็นภาค 3 ในปี ค.ศ. 1989 ที่ฉีเคอะ ทำหน้าที่กำกับฯ

**อ้างอิง**

**แหล่งข้อมูลอื่น**
 0094357
หมวดหมู่:ภาพยนตร์ภาคต่อ
หมวดหมู่:ภาพยนตร์โลดโผนหมวดหมู่:ภาพยนตร์ที่กำกับโดย จอห์น วู
หมวดหมู่:ภาพยนตร์ฮ่องกง
หมวดหมู่:ภาพยนตร์ที่ออกฉายในปี พ.ศ. 2530
หมวดหมู่:ภาพยนตร์ที่ถ่ายทำในนครนิวยอร์ก
หมวดหมู่:ภาพยนตร์ที่ถ่ายทำในฮ่องกง
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ภาษาจีนกวางตุ้ง
มันมากับความมืด

มันมากับความมืด (Out of the Darkness) ภาพยนตร์ไซไฟสัญชาติไทยในปี พ.ศ. 2514 ถ่ายทำด้วยฟิล์ม 35 มม. พากย์เสียงในฟิล์ม เป็นภาพยนตร์เรื่องแรกจากการกำกับของหม่อมเจ้าชาตรีเฉลิม ยุคล ซึ่งต่อมาได้กลายมาเป็นผู้กำกับภาพยนตร์ชื่อดัง อีกทั้งยังเป็นการแสดงเป็นพระเอกครั้งแรกของ สรพงศ์ ชาตรี (ศิลปินแห่งชาติสาขาศิลปะการแสดงในปี พ.ศ. 2551) อีกทั้งยังถือได้ว่าเป็นภาพยนตร์แนวไซไฟเรื่องแรกของวงการภาพยนตร์ไทย ซึ่งถือได้ว่าแหวกแนวของภาพยนตร์ไทยในสมัยนั้น 

**เนื้อเรื่อง**
อุกกาบาตลึกลับพุ่งตกในอ่าวไทย ตามด้วยเหตุสยองเมื่อชาวเกาะกลายเป็นศพทั้งหมู่บ้านในชั่วข้ามคืน ไม่ช้าความตายก็คืบคลานเข้าฝั่งไทยจนหลายคนหวาดผวากับสิ่งที่เรียกว่า "มันผู้มากับความมืด" ร้อนจนนักวิทยาศาสตร์ชาวกรุง กับกลุ่มชาวบ้านที่เหลืออยู่ ต้องร่วมมือกันจัดการ "มัน" ให้ได้โดยเร็วก่อนทั้งประเทศจะไม่เหลือใคร 

**นักแสดง**
พระเจ้าวรวงศ์เธอ พระองค์เจ้าอนุสรมงคลการ
*สรพงศ์ ชาตรี
*นัยนา ชีวานันท์
*คมน์ อรรฆเดช
*ดามพ์ ดัสกร
*สุรสิทธิ์ สัตยวงศ์
*ชูศรี มีสมมนต์
*พนม นพพร
*หม่อมหลวงรุจิรา อิศรางกูร
*มารศรี อิศรางกูร ณ อยุธยา

**อ้างอิง**

**แหล่งข้อมูลอื่น**
 01330
หมวดหมู่:ภาพยนตร์ไทย 
หมวดหมู่:ภาพยนตร์ไซไฟไทย
หมวดหมู่:ภาพยนตร์สัตว์ประหลาดไทย
หมวดหมู่:ภาพยนตร์ไทยที่ออกฉายในปี พ.ศ. 2514
หมวดหมู่:ภาพยนตร์ที่กำกับโดย หม่อมเจ้าชาตรีเฉลิม ยุคล
หมวดหมู่:ภาพยนตร์โดยละโว้ภาพยนตร์
หมวดหมู่:ภาพยนตร์ไทยในคริสต์ทศวรรษ 1970
จอร์จ เวสติงเฮาส์

จอร์จ เวสติงเฮาส์ จูเนียร์  (George Westinghouse, Jr) วิศวกร นักประดิษฐ์ และนักธุรกิจชาวอเมริกัน  เป็นผู้ออกแบบระบบห้ามล้ออัดอากาศสำหรับรถไฟ ที่ใช้งานอยู่ในรถไฟยุคปัจจุบันมาตั้งแต่ปี ค.ศ. 1872  และยังเป็นคู่แข่งของโธมัส เอดิสัน ในการนำเสนอระบบจ่ายกระแสไฟฟ้าในยุคแรก  โดยเวสติงเฮาส์ได้พัฒนาระบบไฟฟ้ากระแสสลับ มาจากงานวิจัยของนิโคลา เทสลา  ในขณะที่เอดิสันนำเสนอระบบไฟฟ้ากระแสตรง
เวสติงเฮาส์ได้ก่อตั้งบริษัท เวสติงเฮาส์อิเลคทริก ขึ้นในปี ค.ศ. 1886 บริษัทนี้เป็นผู้ติดตั้งระบบจ่ายกระแสไฟฟ้า และต่อมาได้ขยายสู่ธุรกิจออกอากาศวิทยุ โทรทัศน์ เครื่องจักรกล และเครื่องใช้ในครัวเรือน ด้วยเครื่องหมายการค้า "เวสติงเฮาส์"  

**อ้างอิง**
หมวดหมู่:บุคคลที่เกิดในปี พ.ศ. 2389
หมวดหมู่:นักธุรกิจชาวอเมริกัน
หมวดหมู่:นักประดิษฐ์ชาวอเมริกัน
หมวดหมู่:วิศวกรชาวอเมริกัน
หมวดหมู่:บุคคลจากนครนิวยอร์ก
เรียกข้าว่าวีรบุรุษ

"We Were Soldiers" หรือในชื่อภาษาไทย "เรียกข้าว่าวีรบุรุษ" เป็นภาพยนตร์อเมริกันในปี ค.ศ. 2002 มีเนื้อหาเกี่ยวกับยุทธการเอียดรัง ในสงครามเวียดนามช่วง ค.ศ. 1965 นำแสดงโดย เมล กิบสัน กำกับภาพยนตร์โดย แรนดัล วอลเลซ เนื้อหาในภาพยนตร์ดังกล่าวสร้างขึ้นจากหนังสือ "We Were Soldiers Once… And Young" ซึ่งเป็นบันทึกความทรงจำของพันโทฮัล มัวร์ อดีตผู้บังคับกองพันที่ 1 กรมทหารม้าที่ 7 ของสหรัฐอเมริกา ซึ่งเป็นหน่วยที่ปฏิบัติการในยุทธการเอียดรัง และโจเซฟ แอล. แกลโลเวย์ นักข่าวสงครามผู้มีส่วนร่วมอยู่ในยุทธการครั้งนั้น 

**รายชื่อนักแสดง**
 เมล กิบสัน - พันโท ฮัล มัวร์ (Lieutenant Colonel/Colonel Hal Moore)- แมเดลีน สโตว์ - จูเลีย มัวร์ (Julia Moore)- Taylor Momsen - Julie Moore- Luke Benward - David Moore- Devon Werkheiser - Steve Moore- Greg Kinnear - พันตรี บรูซ "สเนกชิท" แครนดัล (Major Bruce "Snakeshit" Crandall)- Sam Elliott - จ่ากองพัน เบซิล แอล. พลัมลีย์ (Sergeant Major Basil L. Plumley)- Chris Klein - ร้อยตรี แจ็ค เกกแกน (2nd Lieutenant Jack Geoghegan)- Keri Russell - บาร์บารา เกกแกน (Barbara Geoghegan)- Barry Pepper - โจ แกลโลเวย์ (Joe Galloway)- เดิน เซือง (Đơn Dương) - พันโท เงวียน หืว อัน (Lieutenant Colonel Nguyễn Hữu An)- Ryan Hurst - สิบเอก เออร์นี ซาเวจ (Sergeant Ernie Savage)- Robert Bagnell - ร้อยโท ชาร์ลี เฮสติง (1st Lieutenant Charlie Hastings)- Marc Blucas - ร้อยตรี เฮนรี เฮอร์ริค (2nd Lieutenant Henry Herrick)- Josh Daugherty - Sp4. Robert Ouellette- Jsu Garcia - ร้อยเอก โทนี นาดาล (Captain Tony Nadal)- Jon Hamm - ร้อยเอก แมตต์ ดิลลอน (Captain Matt Dillon)- Desmond Harrington - Sp4. Bill Beck- Blake Heron - Sp4. Galen Bungum- Clark Gregg - ร้อยเอก ทอม เม็ตสเกอร์ (Captain Tom Metsker)- Erik MacArthur - Sp4. Russell Adams- Dylan Walsh - ร้อยเอก โรเบิร์ต เอ็ดเวิร์ด (Captain Robert Edwards)- Mark McCracken - ร้อยเอก เอ็ก "ทูทอล" ฟรีแมน (Captain Ed "Too Tall" Freeman)- Edwin Morrow - สิบตรีกองประจำการ วิลลี ก็อดโบลท์ (Private First Class Willie Godboldt)- Brian Tee - สิบตรีกองประจำการ จิมมี นะกะยะมะ (Private First Class Jimmy Nakayama)- Sloane Momsen - Cecile Moore- Bellamy Young - Catherine Metsker- Simbi Khali - Alma Givens

**อ้างอิง**

**แหล่งข้อมูลอื่น**
 0277434- weweresoldiers- we_were_soldiers
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีเนื้อหาเกี่ยวกับสงครามเวียดนาม
หมวดหมู่:ภาพยนตร์เกี่ยวกับกองทัพบกสหรัฐ
หมวดหมู่:ภาพยนตร์สงครามที่สร้างจากเหตุการณ์จริง
สมพงษ์ คุนาประถม

สมพงษ์ คุนาประถม อี๊ด เกิดเมื่อวันที่ 15 กุมภาพันธ์ พ.ศ. 2522 เป็นชาวตำบลคำสร้างเที่ยง อำเภอสามชัย จังหวัดกาฬสินธุ์ การศึกษา ประถมศึกษาที่โรงเรียนท่านาจานวิทยา กิ่งอำเภอสามชัย จังหวัดกาฬสินธุ์ ม. 4-6 และปวส. จาก วิทยาลัยนาฏศิลป์กาฬสินธุ์ ปริญญาตรี คณะนาฏศิลป์และดุริยางค์ สถาบันเทคโนโลยีราชมงคล คลอง 6 จังหวัดปทุมธานี โด่งดังตอนเข้ามาชนะการประกวดในช่วง ดันดารา ของรายการตีสิบ จนผู้ชมเรียกร้องให้ทางรายการนำวงโปงลางสะออนกลับมาแสดงอีกครั้งถึง 2 รอบ ก่อนจะเซ็นสัญญากับค่ายอาร์สยาม ในเครือบริษัทอาร์เอส

**ผลงาน**

**เพลง**
 อัลบั้มเพลง ชุด โปงลางสะออน เดอะ มิวสิก (2549)- อัลบั้มเพลง ชุด โปงลางสะออน เดอะ มิวสิก 2 (2550)- อัลบั้ม รวมเพลงโปงลางสะออน ตอน โปงลางสะดิ้ง (2550)- เพลงประกอบละคร คู่ปั่น คู่ป่วน (เพลง ปั่นป่วนมาชวนรัก)- อัลบั้มเพลง ชุดที่ 3 ศิลปินลูกข้าวเหนียว (2551)- อัลบั้มเพลง ชุดที่ 4 หัวใจสบายดี (2553)- เพลงประกอบภาพยนตร์ สามย่าน (เพลง นัว)  (2553)- อัลบั้ม ชุดใหญ่ไฟกระพริบ (2561)- อัลบั้ม โปงลางสกา (2561)
*เพลง เสี่ยงตาน้อย ( Story จักรวาลไทบ้าน) (2563)

**ภาพยนตร์**

**ละครโทรทัศน์**

**การแสดงสด**
 คอนเสิร์ตตุ้มโฮม รวมพลศิลปินรากหญ้า (5 กุมภาพันธ์ พ.ศ. 2557) จัดการแสดงที่ สนามโรงเรียนบ้านวังฉาน ต.นาข่า อ.วาปีปทุม จ,มหาสารคาม- คอนเสิร์ตคุณพระช่วยสำแดงสด๗ นาคฟ้อนมังกรระบำ (11-13 สิงหาคม พ.ศ. 2560) จัดการแสดงที่ โรงละครเคแบงก์สยามพิฆเนศ- คอนเสิร์ตBig Mountain Music Festival 2017 (9 - 10 ธันวาคม พ.ศ. 2560) จัดการแสดงที่ ดิ โอเชี่ยน เขาใหญ่ ถ.ธนะรัชต์- คอนเสิร์ตรำลึก พ่อดม ชวนชื่น (27 ธันวาคม พ.ศ. 2561) จัดการแสดงที่ ศาลา 1 วัดนวลจันทร์ เขตบึงกุ่ม กรุงเทพฯ- คอนเสิร์ตเพื่อไม่ทิ้งกัน แสดงช่วยเหลือเพื่อนพี่น้องชาวใต้ (22 ธันวาคม พ.ศ. 2563) จัดการแสดงที่ ชั้น6 SHOW DC HALL ศูนย์การค้า SHOW DC พระราม9- คอนเสิร์ตSEK LOSO & Friends concert Live for Turkey and Syria (รับเชิญ) (27 กุมภาพันธ์ พ.ศ. 2566) จัดการแสดงที่ โรงเบียร์เยอรมันตะวันแดง สาขาเลียบทางด่วนรามอินทรา กรุงเทพ- คอนเสิร์ตมนต์ฮักเชียงคาน (9-10 กุมภาพันธ์ พ.ศ. 2567) จัดการแสดงที่บ้านติดดิน เชียงคาน จ.เลย- คอนเสิร์ตเทศกาลไถฟีด Idol Music Festival (31 สิงหาคม พ.ศ. 2567) จัดการแสดงที่Union Hall (Hall 2) @Union Mall

**มิวสิควีดีโอ**
 เพลง พี่บ่าวอกหัก ของ เจมส์ เรืองศักดิ์ ลอยชูศักดิ์ (2548)- เพลง พระราชบิดา ของ ชูษี เชิญยิ้ม (2559) เพลงถวายความอาลัยพระบาทสมเด็จพระปรมินทรมหาภูมิพลอดุลยเดช- เพลง กะอี๊ด ของ ปอยฝ้าย มาลัยพร (2565)- เพลง น้ำตาหล่นบนเขื่อนลำปาว ของ จินตหรา พูนลาภ (2564)

**การ์ตูน**
 โปงลางละอ่อน ตอนเปิดตำนานแคนวิเศษ ชุด 1-6- โปงลางละอ่อน ตอนเจาะเวลาหาไหทองคำ- โปงลางละอ่อน ตอนมิตรภาพ 2 ฝั่งโขง

**รายการร้องเพลง**
รายการ The Mask Singer หน้ากากนักร้อง (หน้ากากไดโนเสาร์) แข่งขันใน Group C โดยแข่งเป็นคู่ที่ 2 แข่งขันกับ หน้ากากสิงโต

**พิธีกร**
โทรทัศน์ - 20 ธันวาคม พ.ศ. 2557 : คอนเสิร์ต คืนรัง
ออนไลน์ - พ.ศ. 2563 : สะแดกแตกตับ ทางช่อง YouTube:Eed Ponglang

**อ้างอิง**

**แหล่งข้อมูลอื่น**
 eed_ponglang
หมวดหมู่:ผู้ให้ความบันเทิงจากจังหวัดกาฬสินธุ์
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:บุคคลจากศาสนาพุทธที่เปลี่ยนไปนับถือศาสนาคริสต์
หมวดหมู่:นักร้องลูกทุ่งชายชาวไทย
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:นักแสดงตลกชายไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:นักโปงลาง
โนอะ มิซูตานิ

โนอะ มิซูตานิ (Mizutani Noa; 9 กุมภาพันธ์ ค.ศ. 1989 – ) เป็นทั้งผู้มีชื่อเสียงทางโทรทัศน์ และเป็นเรซควีนชาวญี่ปุ่น เธอเกิดที่เมืองนาโงยะ จังหวัดไอจิ และอยู่ในสังกัดออสการ์โปรโมชัน

**ประวัติ**
เมื่ออายุ 17 ปีโนอะ มิซูตานิ ได้เข้าร่วมประกวดบิโชโจะญี่ปุ่น แม้ว่าเธอจะล้มเหลวในการเข้าสู่รอบชิงชนะเลิศ แต่เธอก็ได้รับการสนับสนุนเข้าสู่สังกัดออสการ์โปรโมชัน จากนั้น ใน ค.ศ. 2010 เธอได้ทำหน้าที่เป็นเรซควีนที่ได้รับความนิยมในรายการแข่งขันซูเปอร์จีที ทีมรูนา อีวานเกเลียน (รับบทเป็น อายานามิ เรย์) และในช่วงเดือนพฤษภาคมของปีเดียวกันนี้ เธอได้เข้าร่วมรายการวาไรตี้ของทีวีโตเกียว โดยเป็น "สาวน้อยวัยใสรุ่นที่ 9" ของรายการ ยาริซูกิโคซี โดยได้รับเลือกพร้อมกับ เมงูมิ ฮารูนะ, อาโอกิ เคโตะ และอิมาอิ นารูมิ และในเดือนกันยายน ค.ศ. 2010 เธอได้รับเลือกเป็นนางแบบจากการออดิชันโดยยังจัมพ์รายสัปดาห์ และ เพลย์บอยรายสัปดาห์ ของรายการ กราเวียร์เจแปน โดยไม่ได้รับรางวัลจากการเข้าร่วมรายการ

**ชีวิตส่วนตัว**
โนอะ มิซูตานิ มีความสามารถพิเศษด้านบัลเลต์คลาสสิก ซึ่งบางครั้งเธอเข้าร่วมแข่งขันในรายการ บัลเลต์สำหรับเยาวชน และงานอดิเรกของเธอคือการฟังเพลง เธอมีชื่อเล่นคือ ทาเระ นากาชิจัง เนื่องจากเธอค่อนข้างเกียจคร้านอยู่เกือบทุกวัน

**การปรากฏตัว**

**รายการโทรทัศน์**
 ยาริซูกิโคซี (ทีวีโตเกียว) สาวน้อยวัยใสรุ่นที่ 9

**คอมเมอร์เชียลเมสเสจ**
 โคเซ ซอฟตีโม (ค.ศ. 2010)

**วิดีโอเกม**
 ยากูซ่า 4 (ค.ศ. 2010) - รับบทเป็นสาวคาราโอเกะ

**อ้างอิง**

**แหล่งข้อมูลอื่น**
  水谷望愛オフィシャルブログ＆プロフィール-beamie-  goo自動車＆バイクエヴァンゲリオンレーシング date=2012-05-04 - tarenagashi0209
หมวดหมู่:ผู้มีชื่อเสียงทางโทรทัศน์ชาวญี่ปุ่น
หมวดหมู่:เรซควีน
หมวดหมู่:นางแบบญี่ปุ่น
หมวดหมู่:บุคคลจากนาโงยะ
บีกัน

ที่ตั้งเมืองวีกันในจังหวัดตีโมกอีโลโคส
วีกัน (อีโลกาโน: Bigan; Vīgân) เป็นเมืองมรดกโลกในประเทศฟิลิปปินส์ เมืองโบราณวีกันจัดเป็นหนึ่งในเมืองที่สวยที่สุด ตั้งอยู่ทางตะวันตกของเกาะลูซอน ในจังหวัดตีโมกอีโลโคส ทางตอนเหนือของฟิลิปปินส์ ได้รับการขึ้นทะเบียนเป็นมรดกโลกเมื่อวันที่ 2 ธันวาคม พ.ศ. 2542 เป็นเมืองที่ยังคงรักษาเอกลักษณ์ของสถาปัตยกรรมสมัยอาณานิคมของสเปนไว้ได้อย่างดี ผังเมืองเป็นรูปแบบเมืองการค้าของยุโรปในเอเชีย ที่มีการผสมผสานวัฒนธรรมจีนและวัฒนธรรมยุโรปได้อย่างกลมกลืน ตัวเมืองตั้งอยู่บริเวณปากแม่น้ำอาบรา (Abra) ติดกับทะเลจีนใต้ บริเวณที่เป็นเขตอนุรักษ์ทางประวัติศาสตร์ตั้งอยู่ระหว่างแม่น้ำ 2 สาย คือ แม่น้ำโกวันเตส (Govantes) และแม่น้ำเมสตีโซ (Mestizo) มีโบราณสถานที่เป็นโบสถ์เก่าแก่สมัยอาณานิคม เช่น อาสนวิหารบีกัน เมืองบีกันมีประชากร 47,246 คน

**อ้างอิง**

**แหล่งข้อมูลอื่น**
  vigancity.gov.ph date=2005-10-28  — เว็บไซด์ประจำเมืองบีกัน - บีกัน- Vigan
หมวดหมู่:เมืองในเขตอีโลโคส
หมวดหมู่:จังหวัดอีโลโคสซูร์
หมวดหมู่:แหล่งมรดกโลกในประเทศฟิลิปปินส์
เยื่อหุ้มหัวใจ

เยื่อหุ้มหัวใจ
เยื่อหุ้มหัวใจ (pericardium) เป็นเยื่อหุ้มสองชั้นที่มีลักษณะเหนียวและมีความแข็งแรงทนทาน โดยช่องว่างระหว่างเยื้อหุ้มทั้งสองชั้นจะมีของเหลวบรรจุอยู่ซึ่งมีหน้าที่ช่วยปกป้องหัวใจจากการกระตุกและการช็อก เยื่อหุ้มหัวใจแบ่งออกเป็น 2 ชั้นหลักๆได้แก่:
# fibrous pericardium เป็นชั้นที่อยู่ด้านนอก มีความแข็งแรงทนทาน มีลักษณะเหนียว ทำหน้าที่ห่อหุ้มหัวใจและหลอดเลือดใหญ่ที่ต่ออยู่กับหัวใจ (great vessel)
# serous pericardium เป็นชั้นเนื้อเยื่อบางๆที่อยู่ถัดเข้ามาด้านใน โดยพัฒนามาจาก mesothelium ซึ่งจะพบเป็นลักษณะของเซลล์แบนๆเรียงตัวกันหนึ่งแถว แบ่งออกเป็นสองชั้นย่อยๆได้แก่ - parietal layer เป็นส่วนที่บุทางด้านในของชั้น fibrous pericardium- visceral layer เป็นชั้นที่อยู่แนบเนื้อหัวใจโดยบุอยู่ที่ผิวด้านนอกของหัวใจ และยังทำหน้าที่ผลิต pericardial fluid อีกด้วย

**ดูเพิ่ม**
 หัวใจ- การเจาะช่องเยื่อหุ้มหัวใจ

**แหล่งข้อมูลอื่น**
 00 - "Mediastinum: Pericardium (pericardial sac)"- thoraxlesson4 (heartpericardium)
หมวดหมู่:หัวใจ
วงศ์เต่าสแนปปิ้ง

วงศ์เต่าสแนปปิ้ง (Snapping turtle) เป็นวงศ์ของสัตว์เลื้อยคลานจำพวกเต่าขนาดใหญ่ วงศ์หนึ่ง ใช้ชื่อวิทยาศาสตร์ว่า Chelydridae
ลักษณะสำคัญของเต่าในวงศ์นี้ คือ เป็นเต่าน้ำจืดขนาดใหญ่ มีส่วนหัวและขาที่ใหญ่จนไม่สามารถหดเข้าในกระดองได้ กระดองหลังแบนและกว้าง ส่วนกระท้องท้องเล็กมาก ก้านกระดูกไปเชื่อมต่อกับขอบกระดองหลังตรึงแน่น ด้านท้ายของกะโหลกเว้ามาก หางยาว จึงเป็นเต่าที่ว่ายน้ำไม่ได้ดีนัก จึงใช้การเคลื่อนไหวด้วยการเดินใต้น้ำแทน การหุบขากรรไกรล่างเกิดจากการทำงานของกล้ามเนื้อที่ผ่านไปบนก้านกระดูกโพรโอติก และขากรรไกรติดกับพื้นผิวของก้านกระดูกโพรโอติกที่อยู่ในซัยโนเวียลแคปซูล  ขอบนอกของกระดองหลังมีร่องที่แบ่งเป็นกระดูกชิ้นเล็กจำนวน 11 คู่ กระดูกเชิงกรานเชื่อมติดกับกระดองท้องในลักษณะยืดหยุ่นได้ 
ซึ่งเต่าในวงศ์นี้มีลักษณะคล้ายคลึงกับเต่าในวงศ์ Platysternidae หรือ เต่าปูลู ที่พบในทวีปเอเชีย ซึ่งมีขนาดเล็กกว่ามาก ซึ่งในบางข้อมูลได้จัดรวมทั้ง 2 วงศ์นี้ให้อยู่ด้วยกัน แต่เป็นวงศ์ย่อยของกันและกัน  
เต่าสแนปปิ้ง สามารถแบ่งออกได้เป็น 2 สกุล (ดูในตาราง)  เป็นเต่าที่อาศัยและหากินในน้ำเป็นหลัก ด้วยวิธีการฉกเหยื่อด้วยกรามที่ทรงพลังด้วยความรุนแรงและรวดเร็ว อันเป็นที่มาของชื่อสามัญ พบกระจายพันธุ์ในทวีปอเมริกาเหนือ ถือเป็นซากดึกดำบรรพ์ที่ยังมีชีวิตอยู่ เพราะได้ปรากฏขึ้นมาเป็นโลกเป็นเวลานานถึง 90 ล้านปีแล้ว และเหลือสมาชิกที่ยังคงดำรงเผ่าพันธุ์อยู่แค่ไม่กี่ชนิดเท่านั้น  

**ดูเพิ่ม**
Platysternidae

**อ้างอิง**

**แหล่งข้อมูลอื่น**
หมวดหมู่:อันดับย่อยเต่า
หมวดหมู่:ซากดึกดำบรรพ์มีชีวิต
หมวดหมู่:สัตว์ที่พบในทวีปอเมริกาเหนือ
หมวดหมู่:วงศ์เต่าสแนปปิ้ง
เรซควีน

ไฟล์:LotusLady2.JPG|thumb|right|นางแบบในงาน เอฟ 1 แอนด์เวิลด์ซูเปอร์คาร์โชว์ 2009 ที่ศูนย์ประชุม คิม แดจุง (กวางจู ประเทศเกาหลีใต้)
ไฟล์:JuDaha-photo by HunkinElvis4.jpg|thumb|right|นางแบบในงาน เอฟ 1 แอนด์เวิลด์ซูเปอร์คาร์โชว์ 2009 ที่ศูนย์ประชุม คิม แดจุง (กวางจู ประเทศเกาหลีใต้)
เรซควีน (Race queen; レースクイーン) เป็นนิยามคำศัพท์ของชาวญี่ปุ่นที่กล่าวถึงพริตตี้ที่เป็นลูกทีมของทีมแข่งรถ เช่น ทีมแข่งฟอร์มูลาวัน โดยมีนิยามศัพท์ภาษาอังกฤษเทียบเท่าคือ "Pit babe" เรซควีนจะปรากฏตัวอยู่กับทีมแข่งที่ตนทำหน้าที่อยู่ และการแข่งรถบางรายการอนุญาตให้มีเรซควีนยืนอยู่ข้างรถแข่งของทีมได้ในช่วงก่อนเริ่มการแข่งขัน บางครั้งมีเรซควีนในการจัดแสดงรถแข่ง เช่นในมอเตอร์โชว์ด้วย

**ประวัติ**
เรซควีนเริ่มมีบทบาทครั้งแรกในรูปแบบของพริตตี้ประจำรายการแข่งขันรถยนต์ช่วงปลายทศวรรษที่ 1960 เมื่อนางแบบ ริสะ โอกาวะ (小川ローザ) ได้รับการเชิญไปเป็นตัวแทนของผู้ชนะแข่งขัน ซึ่งหลังจากนั้นได้มีการประกาศเพื่อเป็นเกียรติว่า เรซควีน โดยช่วงก่อนหน้านั้น ผู้หญิงส่วนใหญ่ในทีมมักเป็นภรรยาหรือแฟนสาวของนักแข่งรถหรือทีมงาน ยกเว้นผู้หญิงบางคนที่เป็นนักแข่ง
ใน ค.ศ. 1983 ฮาวายเอี้ยนทรอปิก ซึ่งเป็นบริษัทผลิตโลชั่นกันแดดได้เป็นผู้ให้การสนับสนุนการแข่งขัน 24 ชั่วโมง เลอมังส์ ซึ่งบริษัทของตนได้นำนางแบบจากสหรัฐฯ มาปรากฏตัวบนสนามแข่งก่อนที่การแข่งขันจะเริ่มขึ้น ซึ่งนางแบบเหล่านั้นล้วนสวมชุดบิกินี่ที่มีชื่อของบริษัทปรากฏอยู่ หนึ่งปีถัดมา การดำเนินการดังกล่าวได้มีการนำไปใช้ที่ประเทศญี่ปุ่น ในรายการแข่งขันมอเตอร์ไซค์ ซุสุกะ 8 ชม.

**ดูเพิ่ม**
 พริตตี้

**แหล่งข้อมูลอื่น**

หมวดหมู่:การแข่งรถ
หมวดหมู่:นางแบบ
หมวดหมู่:การตลาด
พระราชวังโนร์พูลิงกา

พระราชวังโนร์พูลิงกา
พระราชวังโนร์พูลิงกา (z= norpulingga, t=羅布林卡, หลัวปู้หลินข่า; หมายถึง "สวนแห่งสมบัติ") หรือ พระราชวังฤดูร้อนโนร์พูลิงกา เป็นพระราชวังล้อมรอบไปด้วยอุทยานขนาดใหญ่ ตั้งอยู่ในลาซ่า เขตปกครองตนเองทิเบต ประเทศจีน เป็นสิ่งก่อสร้างหนึ่งในกลุ่มโบราณสถานพระราชวังโปตาลา ซึ่งได้รับการขึ้นทะเบียนเป็นมรดกโลกในปี ค.ศ. 2001 (พ.ศ. 2544) พระราชวังโนร์พูลิงกาสร้างขึ้นในช่วงปี ค.ศ. 1755 แล้วเสร็จในปี ค.ศ. 1783 โดยผู้ตรวจราชการที่ราชสำนักชิงส่งมาประจำทิเบต สร้างถวายองค์ทะไลลามะองค์ที่ 7 แกซัง กยาโช พระราชวังแห่งนี้ตั้งอยู่ห่างจากพระราชวังโปตาลาไปทางทิศตะวันตกประมาณ 2 กิโลเมตร มีอาณาบริเวณกว้างขวางถึง 3.6 ตารางกิโลเมตร ซึ่งเป็นพื้นที่สวนป่าอันร่มรื่นถึง 3.4 ตารางกิโลเมตร จนได้รับการเรียกขานว่าเป็นแหล่งออกซิเจนแห่งที่ราบสูง ในขณะพื้นที่ส่วนที่เหลือเป็นกลุ่มอาคารพระราชวัง ซึ่งมีอาคารรวม 374 ห้อง
จุดเด่นที่ผู้มาเยือนรู้จักพระราชวังฤดูร้อนแห่งนี้ดีคือ "ตำหนักคัมซัม ซินอน" (Khamsam Zilnon) สร้างโดยทะไลลามะองค์ที่ 8 ใช้สำหรับเป็นที่ชมการแสดงอุปรากร นอกจากนี้ท่านยังให้สร้างลานแสดงธรรม พร้อมทั้งให้ขุดลอกสระน้ำเป็นบึงใหญ่ พร้อมสร้างวังกลางบึง (Tsokyii Phodrang) และสะพานเชื่อม ขึ้นทั้งสองด้าน จนเป็นอีกหนึ่งทัศนียภาพอันงดงามของพระราชวังโนร์พูลิงกา

**ประวัติ**
ช่วงก่อนก่อสร้างพระราชวัง อาณาบริเวณนี้ยังเป็นป่าดงพงไพร และมีตาน้ำแร่ที่สามารถรักษาสุขภาพได้ ในขณะนั้นองค์ทะไลลามะที่ 7 ทรงมีสุขภาพไม่แข็งแรง มีผู้แนะนำให้ท่านมาอาบน้ำแร่รักษาสุขภาพ ณ สวนแห่งนี้ ต่อมาอาการป่วยของท่านทุเลาขึ้น จึงมาพักผ่อนที่สวนนี้เป็นประจำ จากนั้นผู้ตรวจราชการของราชสำนักชิงจึงได้สร้างอาคารให้ท่านประทับขึ้นหลังแรก ส่วนหนึ่งของพระราชวัง องค์ทะไลลามะที่ 7 ได้สร้างวังขึ้นใหม่ ให้ชื่อว่า "เกรงซัง โพดรัง" (Kelsang Phodrang) เป็นวังสูง 3 ชั้น ภายในมีห้องพระ ห้องนอน ห้องพักผ่อน เป็นสถานที่ทรงงาน รวมทั้งพบปะกับคณะสงฆ์และฆราวาส จากนั้นมาจึงได้ใช้เป็น พระราชวังฤดูร้อนสำหรับพระองค์และทะไลลามะองค์สืบต่อมา

**อ้างอิง**

**แหล่งข้อมูลอื่น**
หมวดหมู่:แหล่งมรดกโลกในประเทศจีน
หมวดหมู่:ทิเบต
หมวดหมู่:สิ่งก่อสร้างในลาซ่า
วัดแจปุง

วัดแจปุง (z=Zhäbung gönba, "พุทธารามกองข้าว") เป็นเกินปา (พุทธารามแบบทิเบต) ตั้งอยู่ที่เชิงเขาเกเพ เป็นหนึ่งในสามเกินปาที่ใหญ่ที่สุดสามแห่งของทิเบต (เกลุก) อีกสองแห่งคือวัดกันแต็นและวัดเซรา
เฟรดดี สเปนเซอร์ แชปแมน ระบุหลังการเดินทางไปทิเบตในปี 1936–1937 ว่าแจปุงในเวลานั้นเป็นพุทธารามที่ใหญ่ที่สุดในโลก มีพระสงฆ์อยู่ 7,700 รูป แต่อาจมีมากถึง 10,000 รูปในบางช่วง
นับตั้งแต่คริสต์ทศวรรษ 1950 ทั้งวัดแจปุง, วัดกันแต็น และวัดเซรา สูญเสียอิสรภาพในการดำเนินงานและเสียความน่าเชื่อถือทางจิตวิญญาณในสายตาของชาวทิเบตไปอย่างมาก เนื่องจากเกินปาทั้งสามล้วนอยู่ภายใต้การดำเนินงานที่ถูกติดตามและควบคุมอย่างใกล้ชิดจากรัฐบาลของจีน  พุทธารามทั้งสามแห่งก่อนั้งขึ้นใหม่โพ้นทะเลอยู่ที่รัฐกรณาฏกะ ประเทศอินเดีย ในคริสต์ทศวรรษ 1950 โดยแจปุงกับกันแต็นอยู่ที่ มุนทโคท และเซราอยู่ที่ไพลกุปเป

**อ้างอิง**
หมวดหมู่:พุทธารามในทิเบต
หมวดหมู่:วัดในทิเบต
หมวดหมู่:สิ่งก่อสร้างในลาซ่า
ปลาตะเพียนปากหนวด

สำหรับปลาปากหนวดชนิดอื่น ดูที่ Hypsibarbus vernayi
ปลาตะเพียนปากหนวด หรือ ปลาปากคีบแดง (ชื่อท้องถิ่น) (Yellow eyed silver barb; Hypsibarbus pierrei) เป็นปลาน้ำจืดชนิดหนึง ในวงศ์ปลาตะเพียน (Cyprinidae)
เป็นปลาในสกุลปลาตะพากชนิดหนึ่ง ที่พบได้ในประเทศไทย มีลักษณะเหมือนปลาตะพากทั่วไป มีลำตัวกว้าง 9.5 เซนติเมตร ยาว 15 เซนติเมตร พบยาวเต็มที่ 30 เซนติเมตร กระจายพันธุ์ในลุ่มแม่น้ำโขงในประเทศไทย ในต่างประเทศพบที่เวียดนามและมาเลเซีย เป็นปลาที่กินพืชน้ำ, ไส้เดือนน้ำ และแมลงน้ำต่าง ๆ เป็นอาหาร
โดยปลาที่พบในลุ่มแม่น้ำโขงนั้น พบชุกชุมในช่วงปลายปี คือ เดือนกันยายน-พฤศจิกายน เป็นปลาเศรษฐกิจในชุมชน ที่ชนพื้นถิ่นจับมารับประทานและขายกันในท้องถิ่นเป็นวิถีชีวิต


**อ้างอิง**

**แหล่งข้อมูลอื่น**
 รูปและข้อมูลเพิ่มเติม 
หมวดหมู่:สกุลปลาตะพาก
หมวดหมู่:ปลาที่พบในลุ่มแม่น้ำโขง
อาสนวิหารบีกัน

อาสนวิหารบีกัน
อาสนวิหารบีกัน (Vigan Cathedral) มีชื่ออย่างเป็นทางการว่า อาสนวิหารนักบุญเปาโล (St.Paul Metropolitan Cathedral) เป็นอาสนวิหารประจำอัครมุขมณฑลโรมันคาทอลิกนูเวบาเซโกเบีย ตั้งอยู่ที่นครบีกัน เมืองมรดกโลกบนเกาะลูซอน ตอนเหนือของประเทศฟิลิปปินส์ สร้างขึ้นเมื่อปี ค.ศ. 1574 โดยฆวน เด ซัลเซโด (Juan de Salcedo) ลักษณะสถาปัตยกรรมเป็นแบบผสมผสานระหว่างศิลปะแบบจีนกับศาสนาคริสต์นิกายโรมันคาทอลิก รูปแบบดั้งเดิมสร้างด้วยไม้ แต่ถูกทำลายจากแผ่นดินไหว เมื่อปี ค.ศ. 1619 และ 1627 การบูรณะครั้งที่ 2 เกิดขึ้นในปี ค.ศ. 1641 อาสนวิหารที่เห็นในปัจจุบันสร้างขึ้นในช่วงคริสต์ศตวรรษที่ 18 ตัวอาสนวิหารมีสีขาวเป็นรูปแบบศิลปะบาโรก อาคารหนาแข็งแรงสามารถต้านทานแผ่นดินไหวและพายุไต้ฝุ่นได้ มีหอระฆังสูง 25 เมตร แยกห่างจากวิหาร

**อ้างอิง**
  St. Paul's Cathedral จากเว็บไซต์  vigan.ph, สืบค้นเมื่อ 11 สิงหาคม 2555

**แหล่งข้อมูลอื่น**
  Vigan Cathedral date=2013-10-26  จาก WikiPilipinas 
หมวดหมู่:อาสนวิหารในประเทศฟิลิปปินส์
หมวดหมู่:จังหวัดอีโลโคสซูร์
อิชตาดียูดาลุช

อิชตาดียูดาลุช (Estádio da Luz) หรือชื่ออย่างเป็นทางการคือ อิชตาดียูดูสปอร์ลิชบัวอีไบฟีกา (Estádio do Sport Lisboa e Benfica) ซึ่งหากแปลตรงตัวจากภาษาโปรตุเกส จะแปลว่า "สนามแห่งแสง" เป็นสนามฟุตบอลในกรุงลิสบอน ประเทศโปรตุเกส ปัจจุบันเป็นสนามเหย้าของสโมสรฟุตบอลไบฟีกา ซึ่งสนามนี้แฟนบอลของไบฟีกา จะเรียกว่า อากาตึดรัล ("อาสนวิหาร")
สนามแห่งนี้เคยใช้จัดการแข่งขันฟุตบอลชิงแชมป์แห่งชาติยุโรป 2004 รวมทั้งนัดชิงชนะเลิศ โดยก่อนหน้านี้ สนามอิชตาดียูดาลุชเก่าของไบฟีกาเป็นสนามที่ใหญ่ที่สุดแห่งหนึ่งในโลก ด้วยความจุถึง 120,000 ที่นั่ง ถูกทำลายทิ้ง และสร้างสนามนี้ขึ้นมาใหม่ด้วยความจุ 65,400 ที่นั่ง โดยสนามนี้ออกแบบโดยโปปูลูออส บริษัทออกแบบจากสหรัฐ แผนการออกแบบนั้น ทำให้สนามนี้สว่างด้วยแสงจากธรรมชาติ

**อ้างอิง**
หมวดหมู่:สนามฟุตบอลในประเทศโปรตุเกส
หมวดหมู่:สปอร์ลิชบัวอีไบฟีกา
หมวดหมู่:สิ่งก่อสร้างในลิสบอน
หมวดหมู่:สนามกีฬาฟุตบอลโลก 2030
หมวดหมู่:สนามฟุตบอลที่สร้างเสร็จในปี พ.ศ. 2545
ปลาเล็บมือนางแม่โขง

ปลาเล็บมือนางแม่โขง หรือ ปลาข้างลาย (Mekong algae eater; Crossocheilus atrilimes) เป็นปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)
เป็นปลาในสกุลปลาส่อหรือปลาเล็บมือนางชนิดหนึ่ง มีความยาวเต็มที่ 10-12 เซนติเมตร แต่ขนาดที่พบโดยเฉลี่ย 6 เซนติเมตร พบชุกชุมในหาดในช่วงฤดูแล้ง ราวเดือนกุมภาพันธ์-พฤษภาคม
เป็นปลาที่นิยมบริโภคและขายกันในท้องถิ่น และเลี้ยงเป็นปลาสวยงาม 

**อ้างอิง**


**แหล่งข้อมูลอื่น**
 รูปและข้อมูลเพิ่มเติม 
หมวดหมู่:สกุลปลาเล็บมือนาง
หมวดหมู่:ปลาตู้
หมวดหมู่:ปลาที่พบในลุ่มแม่น้ำโขง
ร่องหัวใจ

ร่องหัวใจ หรือ แนวแบ่งของหัวใจ (coronary groove, auriculoventricular groove, atrioventricular groove, AV groove) คือร่องหรือรอยบุ๋มที่ปรากฏอยู่บนผนังที่หุ้มหัวใจอยู่ ใช้เป็นตัวแบ่งขอบเขตของห้องหัวใจ โดยสามารถพบหลอดเลือดทั้งหลอดเลือดดำและหลอดเลือดแดงที่ทอดตัวเข้ามาเลี้ยงผนังหัวใจได้ มีทั้งหมด 3 ร่อง  ได้แก่ coronary sulcus และ interventricular sulcus ซึ่งมีทั้งหมด 2 ร่อง
ร่องหัวใจ
1. coronary sulcus 
หรือ ร่องโคโรนารี เป็นร่องหัวใจที่วนรอบหัวใจในแนวขวาง โดยเป็นร่องที่แบ่งหัวใจห้องบน (atria) ออกจากหัวใจห้องล่าง (ventrucle) 
2. interventricular sulcus 
หรือ ร่องอินเตอร์เวนตริคิวลาร์ เป็นร่องหัวใจที่แบ่งหัวใจห้องล่างทั้งหมดออกเป็นหัวใจห้องล่างซ้าย (left ventricle) และหัวใจห้องล่างขวา (right ventricle) มี 2 ร่อง ได้แก่- Anterior interventricular sulcus หรือ ร่องอินเตอร์เวนตริคิวลาร์ด้านหน้า โดยจะมีเส้นเลือดที่ชื่อว่า anterior interventricular artery ทอดรวมอยู่กับเส้นเลือด great cardiac vein-  Posterior interventricular sulcus หรือ ร่องอินเตอร์เวนตริคิวลาร์ด้านหลัง มีเส้นเลือด posterior interventricular artery ทอดรวมอยู่กับเส้นเลือด middle cardiac vein
หมวดหมู่:หัวใจ
จีไอโจ สงครามระห่ำแค้นคอบร้าทมิฬ

จีไอโจ สงครามระห่ำแค้นคอบร้าทมิฬ (italic=yes) เป็นภาพยนตร์ แนวไลฟ์แอ็กชัน ดัดแปลงจากตัวละครของเล่น จีไอโจ ที่ได้รับแรงบันดาลใจโดยเฉพาะอย่างยิ่งจากการ์ตูนเรื่อง G.I. Joe: A Real American Hero เป็นภาพยนตร์ภาคที่สอง มีกำหนดการเข้าฉายในเดือนมีนาคม ปีค.ศ. 2013

**อ้างอิง**

**แหล่งข้อมูลอื่น**
  Official film website- 538605-  G.I. Joe: Retaliation date=2013-01-04  at Filmovi247.com- 1583421-  GIJoeRetaliation.info date=2012-07-11 -  Worldwide release dates for G.I. Joe: Retaliationfix-attempted=yes - G.I. Joe: Retaliation (2013) 
หมวดหมู่:ภาพยนตร์อเมริกันที่ออกฉายในปี พ.ศ. 2556
หมวดหมู่:ภาพยนตร์ 3 มิติในปี พ.ศ. 2556
หมวดหมู่:ภาพยนตร์อเมริกัน
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีฉากในวอชิงตัน ดี.ซี.
หมวดหมู่:ภาพยนตร์ที่ถ่ายทำในรัฐลุยเซียนา
หมวดหมู่:ภาพยนตร์จีไอโจ
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์โดยเอ็มจีเอ็ม
หมวดหมู่:ภาพยนตร์ภาคต่อ
หมวดหมู่:ภาพยนตร์อเมริกัน